**Kriteriji vrednovanja za likovnu kulturu**

**Učiteljica: Gabrijela Ljubek**

 **Elementi vrednovanja u predmetu Likovna kultura**

**Vrednovanje naučenoga** provodi se u skladu s ostvarenošću odgojno-obrazovnih ishoda raspoređenih u tri domene.

**Domena Stvaralaštvo i produktivnost** polazište je i poveznica svih odgojno-obrazovnih ishoda te iz nje proizlaze dva elementa vrednovanja. Vrednovanje ishoda iz te domene predstavlja težište procjene postignuća učenika dok se vrednovanje realizacije ishoda iz drugih domena nadovezuje na nju.

 **Domene Doživljaj i kritički stav** **te Umjetnost u kontekstu** vrednuju se zajedno. Vrednovanje naučenog u nastavi Likovne kulture prvenstveno se poistovjećuje s vrednovanjem likovnog rada kao pokazatelja učenikove usvojenosti sadržaja. Osim gotovog likovnog ili vizualnog rada prati se i diskusija, skice i bilješke iz kojih je vidljivo učenikovo sudjelovanje u različitim etapama rada. Elementi ocjenjivanja i vrednovanja uključuju:

1. **stvaralaštvo (**stvaralački proces) -artikuliranje i razvijanje ideje -stvaranje originalnih ideja (izbjegavanje šablonskih i stereotipnih prikaza) -sposobnost improvizacije -poznavanje i primjena etapa kreativnoga procesa -refleksija i samorefleksija (promišlja učinjeno i na temelju toga poduzima sljedeće korake)

 Načini praćenja - metoda vrednovanja: diskusija, skice, bilješke (razrada procesa izvedbe), likovni ili vizualni rad

1. **produktivnost** (likovni i vizualni izraz: realizacija ideje u formi, materijalu i mediju) -uporaba likovnog jezika, likovnih materijala, tehnika i/ili vizualnih medija -sposobnost improvizacije -estetska osjetljivost -interpretacija teme -način prikaza motiva -uloženi trud, dovršenost radova: redovito nošenje pribora

Načini praćenja - metoda vrednovanja: likovni ili vizualni rad

1. **kritičko mišljenje i kontekst** (način na koji učenik sagledava proces stvaranja i njegov rezultat; sagledavanje umjetničkog djela i njegovog konteksta) -analiza i vrednovanje stvaralačkog procesa -analiza i vrednovanje vlastitog likovnog i vizualnog uratka te uradaka drugih učenika -stvaranje različitih poveznica između interpretirane teme, učenikova likovnoga ili vizualnoga izraza, umjetničkih djela i konteksta -estetska osjetljivost (umjetnička djela, učenički radovi, okolina). Načini praćenja - metoda vrednovanja: diskusija, likovni ili vizualni rad

Učitelj daje opisnu procjenu generičkih kompetencija; odgovornost, samostalnost i samoinicijativnost, komunikacija i suradnja: odgovoran pristup radu, motivacija, aktivno sudjelovanje u svim etapama učenja i poučavanja, uvažavanje mišljenja drugih, samoinicijativnost u radu, stupanj suradničkoga učenja i komunikacije, tolerancija, uvažavanje i vrednovanje tuđega mišljenja, aktivnost u radu u grupi ili u radu u paru, doprinos radu skupine. Vrednovanje za učenje odvija se za vrijeme učenja i poučavanja radi davanja informacija o učeničkome napredovanju i unaprjeđivanja budućega učenja i poučavanja. Provodi se kontinuirano i integrirano je u sam proces učenja i poučavanja.Način praćenja: postavljanje pitanja učenicima, učeničke mape, rubrike za vrednovanje, liste procjene.

Vrednovanje kao učenje podrazumijeva samovrednovanje (samorefleksiju) i vršnjačko vrednovanje. Provodi se radi poticanja učeničkih refleksija o učenju. Način praćenja: rubrike, portfolio, konzultacije s učiteljem, učeničke mape.

**Učenici s teškoćama i daroviti učenici**

Radi zadovoljavanja odgojno-obrazovnih potreba učenika s teškoćama kurikulum se prilagođava u skladu sa smjernicama dokumenata o učenju i vrednovanju te dokumenata vezanih uz učenike s teškoćama. Posebna pažnja posvećuje se i darovitim učenicima.

**Smjernice - kriteriji vrednovanja naučenoga**

napomena: u tablici su navedene isključivo smjernice koje pomažu učitelju u uspostavljanju kriterija vrednovanja ovisno o godini i ishodima učenja te specifičnim mogućnostima učenika.

STVARALAŠTVO

odličan (5)

- stvara originalne ideje i udaljene asocijacije - predlaže veći broj ostvarivih rješenja na zadani problem - ne koristi šablone i stereotipe - improvizira u radu u svrhu pronalaženja različitih puteva do rješenja (koristi različite strategije i postupke) - samostalno predviđa aktivnosti koje treba poduzeti da bi došao do rješenja (samostalno organizira etape rada)

vrlo dobar (4)

- osmišljava ideje kao odmak od doslovnih asocijacija - ne koristi šablone i stereotipe -prepoznaje dva ili više načina dolaska do rješenja (prepoznaje različite strategije i postupke) - predviđa dio aktivnosti koje treba poduzeti da bi došao do rješenja (uglavnom samostalno organizira etape rada)

dobar (3)

- stvara uobičajene ideje pomoću doslovnih asocijacija - radi mali odmak od šablona i stereotipa - koristi manji broj strategija i postupaka pri rješavanju zadatka - uz učiteljevu pomoć prepoznaje aktivnosti koje treba poduzeti da bi došao do rješenja

dovoljan (2)

- stvara doslovne asocijacije bez jasne ideje - koristi šablone i stereotipe - uz učiteljevu pomoć prolazi kroz aktivnosti koje treba poduzeti da bi došao do rješenja

nedovoljan (1) - niti uz učiteljevu pomoć ne prolazi kroz aktivnosti koje treba poduzeti da bi došao do rješenja - ne sudjeluje u nastavi, odbija suradnju

PRODUKTIVNOST

odličan (5)

-originalno koristi različite izražajne mogućnosti likovnog jezika u prikazu motiva / interpretaciji teme / izražavanju ideje - improvizira u primjeni tehnika i medija - dovršava radove - samostalan/na je u radu

vrlo dobar (4)

-koristi različite izražajne mogućnosti likovnog jezika u prikazu motiva / interpretaciji teme / izražavanju ideje -korektno primjenjuje tehnike i medije - dovršava radove - pokazuje interes i trud

dobar (3)

-koristi skromniji likovni rječnik koji tek djelomično odgovara prikazanom motivu / izraženoj ideji / interpretiranoj temi - korektno primjenjuje tehnike i medije - ostvaruje relativnu ili djelomičnu dovršenost - pokazuje pozitivan stav prema radu/uloženi trud

dovoljan (2)

-koristi skroman likovni rječnik koji ne odgovara prikazanom motivu / izraženoj ideji / interpretiranoj temi - upotrebljava tehnike i medije na osnovnoj razini primjene - ne dovršava radove - sudjeluje u nastavi

nedovoljan (1) - iako poznaje tehnike i medije ne želi ih koristiti u svome radu - ne sudjeluje u nastavi, odbija suradnju, ne stvar likovni produkt - pokazuje negativan stav prema radu, ometa nastavu i druge učenike

KRITIČKO MIŠLJENJE I KONTEKST

odličan (5)

- samostalno rekonstruira proces stvaranja u vlastitom i tuđim radovima - samostalno analizira odnose ideje, forme, materijala i medija na vlastitom i tuđim radovima, umjetničkim djelima te primjerima iz vizualne kulture - stvara poveznice između umjetničkog djela, vlastitog rada i konteksta

vrlo dobar (4)

- rekonstruira proces stvaranja u vlastitom i tuđim radovima - analizira odnos ideje, forme i materijala na vlastitom i tuđim radovima, umjetničkim djelima te primjerima iz vizualne kulture - povremeno stvara poveznice između umjetničkog djela, vlastitog rada i konteksta

dobar (3)

- djelomično rekonstruira vlastiti i tuđi stvaralački proces - prepoznaje odnos ideje, forme i materijala na vlastitom i tuđim radovima, umjetničkim djelima te primjerima iz vizualne kulture - povremeno stvara jednostavne poveznice između umjetničkog djela, vlastitog rada i konteksta

dovoljan (2)

- ne može rekonstruirati vlastiti i tuđi stvaralački proces - ne prepoznaje odnos ideje, forme i materijala na vlastitom i tuđim radovima, umjetničkim djelima te primjerima iz vizualne kulture -ne stvara poveznice između umjetničkog djela, vlastitog rada i konteksta

nedovoljan (1) - ne sudjeluje u nastavi, odbija suradnju